b'\n_START_ARTICLE_\nGlobalno segrevanje\n_START_SECTION_\nVzroki\n_START_PARAGRAPH_\nTrenutno globalno segrevanje je posledica u\xc4\x8dinka tople grede, ki nastaja zaradi pove\xc4\x8danja koli\xc4\x8dine toplogrednih plinov v ozra\xc4\x8dju. Le-to je ve\xc4\x8dinoma posledica \xc4\x8dlove\xc5\xa1kih aktivnosti, \xc4\x8deprav se je v preteklosti Zemlja segrevala zaradi naravnih pojavov - sprememb v orbiti in vulkanskih izbruhov. Zunanji vzroki nimajo takoj\xc5\xa1njega u\xc4\x8dinka in zaradi visoke toplotne kapacitete Zemljinih oceanov Zemljino ozra\xc4\x8dje \xc5\xa1e ni v ravnovesju z njimi._NEWLINE_\xc4\x8clove\xc5\xa1ke dejavnosti, ki so vodile do globalnega segrevanja, so se za\xc4\x8dele z industrializacijo in se kljub vi\xc5\xa1ji ozave\xc5\xa1\xc4\x8denosti prebivalstva nadaljujejo. K njim spadajo predvsem uporaba fosilnih goriv (nafta, bencin, zemeljski plin, premog) in kr\xc4\x8denje gozdnih povr\xc5\xa1in, ki porabljajo odve\xc4\x8den ogljikov dioksid.\n_START_SECTION_\nToplogredni plini\n_START_PARAGRAPH_\nGlavnino toplogrednih plinov predstavljajo vodna para, ogljikov dioksid, metan, amonijak in ozon. _NEWLINE_Od leta 1700 se je koli\xc4\x8dina ogljikovega dioksida v Zemljinem ozra\xc4\x8dju pove\xc4\x8dala za 31 odstotkov, koli\xc4\x8dina metana pa za 149 odstotkov. Trenutne vsebnosti ogljikovega dioksida v Zemljinem ledu so najvi\xc5\xa1je v zadnjih 650.000 letih. Koli\xc4\x8dina ogljikovega dioksida v Zemljinem ozra\xc4\x8dju je bila nazadnje tako visoka pred 20 milijoni let._NEWLINE_Ogrevanje zaradi dolgo\xc5\xbeivega ogljikovega dioksida lahko povzro\xc4\x8di hitrej\xc5\xa1e izhlapevanje vode in ker je vodna para toplogredni plin, se temperatura \xc5\xa1e dodatno pove\xc4\x8da ter povzro\xc4\x8di \xc5\xa1e hitrej\xc5\xa1e nadaljnje izhlapevanje. _NEWLINE_Oblaki delujejo ohlajevalno ker na zgornji strani odbijajo son\xc4\x8devo toploto in hladijo Zemljo, na spodnji strani pa odbijajo toploto nazaj na Zemljo in jo s tem segrevajo. Njihov u\xc4\x8dinek je odvisen od njihove velikosti in vi\xc5\xa1ine._NEWLINE_\xc5\xa0e en u\xc4\x8dinek je posledica taljenja ledu ob Zemljinih polih. Zaradi taljenja se zmanj\xc5\xa1uje ledena povr\xc5\xa1ina, ki odbija son\xc4\x8dne \xc5\xbearke, pove\xc4\x8duje se vodna povr\xc5\xa1ina, ki sprejema son\xc4\x8devo toploto._NEWLINE_Temperature na Zemljinem povr\xc5\xa1ju in morjih so se v letih 1860-2000 pove\xc4\x8dale za 0,75\xc2\xa0\xc2\xb0C. Od leta 1979 se temperatura ozra\xc4\x8dja pove\xc4\x8duje dvakrat hitreje kot temperatura oceanov. Oceani imajo veliko toplotno kapaciteto in lahko preko izhlapevanja odtajajo ve\xc4\x8d toplote kot kopno. Severna polobla ima ve\xc4\x8d kopnega kot ju\xc5\xbena zato se segreva hitreje. _NEWLINE_Segrevanje ozra\xc4\x8dja lahko med drugim povzro\xc4\x8di tudi taljenje ledenikov, zmanj\xc5\xa1evanje Antarktike in povi\xc5\xa1anje gladine morja za 11 do 77 cm v naslednjih sto letih. Spremembe v padavinah lahko povzro\xc4\x8dijo poplave in su\xc5\xa1e, povzro\xc4\x8dijo selitve in imajo negativen gospodarski vpliv.\n_START_SECTION_\nPrepre\xc4\x8devanje globalnega segrevanja\n_START_PARAGRAPH_\nZa ustavitev globalnega segrevanje je potrebno zmanj\xc5\xa1ati porabo fosilnih goriv in izpuste ogljikovega dioksida v ozra\xc4\x8dje. Iskanje alternativnih virov energije, ki bi zmanj\xc5\xa1ali odvisnost od fosilnih goriv, poteka \xc5\xbee dlje \xc4\x8dasa, vendar se trenutno dostopni alternativni viri \xc5\xa1e ne dosegajo u\xc4\x8dinkovitosti obstoje\xc4\x8dih virov energije, poleg tega pa zaradi njihove visoke cene niso dostopni prebivalcem manj razvitih okolij._NEWLINE_160 dr\xc5\xbeav sveta je podpisalo Kyotski protokol, ki omejuje izpuste toplogrednih plinov. Zdru\xc5\xbeene dr\xc5\xbeave Amerike, ki so najve\xc4\x8dji vir toplogrednih plinov, so protokol sicer podpisale, a ga zaradi potencialnega negativnega vpliva na razvoj lastnega gospodarstva \xc5\xa1e niso ratificirale. Kot druga najve\xc4\x8dja vira antropogenih izpustov toplogrednih plinov ji sledita Kitajska in Indija, ki poskus omejevanja emisij CO\xe2\x82\x82 ravno tako smatrata kot oviro pri razvoju gospodarstva.\n_START_SECTION_\nTemperaturne spremembe\n_START_PARAGRAPH_\nTemperaturne spremembe so najbolj vidna posledica globalnega segrevanja. Klimatologi se strinjajo, da se je Zemlja segrela pred kratkim._NEWLINE_Dokaz za segrevanje podnebnega sistema vklju\xc4\x8duje opa\xc5\xbeeno pove\xc4\x8dane povpre\xc4\x8dne planetarne temperature ozra\xc4\x8dja in oceanov, mo\xc4\x8dno pospe\xc5\xa1eno taljenje snega in ledu in nara\xc5\xa1\xc4\x8danje povpre\xc4\x8dne gladine morja. Najpogostej\xc5\xa1e merilo globalnega segrevanja je merjenje povpre\xc4\x8dne globalne temperature v globini zemeljske povr\xc5\xa1ine.\n_START_SECTION_\nToplogredni plini\n_START_PARAGRAPH_\nToplogredni plini absorbirajo vso energijo, ki jo Zemlja pri segrevanju oddaja v obliki infrarde\xc4\x8dega sevanja, in je ne prepu\xc5\xa1\xc4\x8dajo.\n_START_SECTION_\nU\xc4\x8dinek tople grede\n_START_PARAGRAPH_\nU\xc4\x8dinek tople grede je pojav, ki nastane, ko pove\xc4\x8dane koli\xc4\x8dine toplogrednih plinov v neustreznem sorazmerju povzro\xc4\x8dijo dvig temperature v zemeljski atmosferi in na povr\xc5\xa1ini zaradi toplote, ki je ujeta v ni\xc5\xbejih plasteh ozra\xc4\x8dja.\n_START_SECTION_\nZnanstveni konsenz\n_START_PARAGRAPH_\nOd 13,950 znanstveno pregledanih raziskav o globalnem segrevanju napisanih med 1991 in 2012 jih 23 (0,16\xc2\xa0%) ne priznava obstoja globalnega segrevanja._NEWLINE_Od 33,690 avtorjev le-teh raziskav jih 34 (0,1\xc2\xa0%) ne priznava obstoja globalnega segrevanja.'